**ΝΟΜΟΣΧΕΔΙΟ ΜΕ ΤΙΤΛΟ**

**Ο ΠΕΡΙ ΤΗΣ ΠΡΟΣΤΑΣΙΑΣ ΤΩΝ ΦΥΣΙΚΩΝ ΠΡΟΣΩΠΩΝ ΕΝΑΝΤΙ ΤΗΣ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΚΑΙ ΤΗΣ ΕΛΕΥΘΕΡΗΣ ΚΥΚΛΟΦΟΡΙΑΣ ΤΩΝ ΔΕΔΟΜΕΝΩΝ ΑΥΤΩΝ (ΤΡΟΠOΠΟΙΗΤΙΚΟΣ) ΝΟΜΟΣ ΤΟΥ 2021**

|  |  |
| --- | --- |
|  | ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΠΡΟΣΤΑΣΙΑΣ ΤΩΝ ΦΥΣΙΚΩΝ ΠΡΟΣΩΠΩΝ ΕΝΑΝΤΙ ΤΗΣ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΚΑΙ ΤΗΣ ΕΛΕΥΘΕΡΗΣ ΚΥΚΛΟΦΟΡΙΑΣ ΤΩΝ ΔΕΔΟΜΕΝΩΝ ΑΥΤΩΝ ΝΟΜΟ ΤΟΥ 2018 |
| Εισαγωγή  Ε.Ε.: C 3841,  12.11.2019  σ, 1-77 | Για σκοπούς εφαρμογής του:  Άρθρου 3 (1) (δ) της Συμφωνίας Αποχώρησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας του 2019 και του άρθρου 182 αυτής,  -του Άρθρου 1(3) του Πρωτοκόλλου σχετικά με τις περιοχές των Κυρίαρχων Βάσεων του Ηνωμένου Βασιλείου της Μεγάλης Βρετανίας και της Βόρειας Ιρλανδίας στην Κύπρο, σχετικά με την εφαρμογή των διατάξεων του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και για την κατάργηση της οδηγίας 95/46/ΕΚ (Γενικός Κανονισμός για τη Προστασία Δεδομένων), (κείμενο που παρουσιάζει ενδιαφέρον για τον ΕΟΧ), στο έδαφος των Βάσεων, η Βουλή των Αντιπροσώπων ψηφίζει ως ακολούθως: |
|  | **ΜΕΡΟΣ ΠΡΩΤΟ**  **ΓΕΝΙΚΕΣ ΔΙΑΤΑΞΕΙΣ** |
| Συνοπτικός Τίτλος  125(ι) του 2018 | 1. Ο παρών Νόμος θα αναφέρεται ως ο περί της Προστασίας των Φυσικών Προσώπων Έναντι της Επεξεργασίας Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων Αυτών (Τροποποιητικός) Νόμος του 2021. |
| Τροποποίηση του άρθρου 2 του βασικού νόμου | 2. Το άρθρο 2 του Βασικού Νόμου τροποποιείται με την προσθήκη στην κατάλληλη αλφαβητική σειρά του ακόλουθου νέου όρου και του ορισμού του:  «Βάσεις» σημαίνει τις Κυρίαρχες Βάσεις του Ηνωμένου Βασιλείου της Μεγάλης Βρετανίας και της Βόρειας Ιρλανδίας στην Κύπρο, που προβλέπονται στο Άρθρο 1 του Παραρτήματος Α της Συνθήκης Εγκαθίδρυσης της Κυπριακής Δημοκρατίας του 1960. |
| Τροποποίηση του άρθρου 3 του βασικού νόμου | 3. Το άρθρο 3 του Βασικού Νόμου, τροποποιείται ως ακολούθως:  (1) Με την αρίθμηση ως εδάφιο (1) του υφιστάμενου κειμένου.  (2) Με την προσθήκη αμέσως μετά το εδάφιο (1) των εδαφίων (2) και (3) ως ακολούθως:  «(2) Οι πιο κάτω διατάξεις του παρόντος Νόμου εφαρμόζονται στο έδαφος των Βάσεων-  Τα άρθρα 1 έως 3 του Μέρους Ι, τα άρθρα 8 και 9 του Μέρους ΙΙ, τα άρθρα 11 και 12 του Μέρους ΙΙΙ, τα άρθρα 14 και 15 του Μέρους V,το άρθρο 16 του Μέρους VI,τα άρθρα 17 και 18 του Μέρους VII,το εδάφιο (1) του άρθρου 20, τα εδάφια (2) και (3) του άρθρου 21, τα εδάφια (1) έως (3) του άρθρου 23, το άρθρο 24, το άρθρο 25, εξαιρουμένων των παραγράφων (ι) και (v) της παραγράφου (ζ), τα άρθρα 27 και 28 του Μέρους VIII,το άρθρο 29 του Μέρους IX,τα εδάφια (1) και (2) του άρθρου 32 και το άρθρο 33, εξαιρουμένης της παραγράφου (ιδ) του εδαφίου (1) του Μέρους X,το εδάφιο (3) του άρθρου 37 του Μέρους XI.  (3) Οι διατάξεις που αναφέρονται στο εδάφιο (2), εφαρμόζονται σε πράξεις επεξεργασίας που πραγματοποιούνται στο έδαφος των Βάσεων, με εξαίρεση τις πράξεις επεξεργασίας που πραγματοποιούνται αποκλειστικά για στρατιωτικούς σκοπούς ή για σκοπούς διοίκησης των Βάσεων.». |